2. MELLÉKLET

Szigliget Község Önkormányzata Képviselő-testületének

5/2010. (IX.1.) önkormányzati rendelethez

RÉGÉSZETI TERÜLETEK

1)       A cifra-major környékén bronzkori urnatemetőt semmisítettek meg, majd egy római kori téglasírt dúltak szét. Darnay K. 1898-as feltárása során egy bronzkincs, 1975-ben pedig egy másik jelentős középső bronzkori kincslelet került elő. A felszínen szórványosan jellegtelen őskori kerámiatöredékek gyűjthetők.

HRSZ: 02/30, 04, 016/37-8, 016/41, 017/9, 018, 019/38, 019/40, 019/42, 019/44, 019/46, 019/46, 019/48, 019/50, 019/52, 019/54, 019/56, 020/1, 020/3-9, 020/11, 020/17-18, 020/24, 023/25-7

2)       Az 1260-1262 között épített, a későbbi évszázadokban kibővített, a törökkort követően egy villámcsapás és a védművek felrobbantása miatt rommá vált vár területén az 1953-as ásatást követően a ’90-es években kezdődött a rendszeres kutatás, és helyreállítás.

HRSZ: 06, 07

3)       A községtől keletre, az 1958-1959-es kutatást követően konzerválták az ún. avasi templomromot. Itt helyezkedett el az első ízben 1121-ben említett Szigliget falu, amely a törökkorban néptelenedett el. A középkori település egy korábbi római kori település helyén létesült, amely kőépületekből állt. Nyomai a felszínen ma is megtalálhatók.

HRSZ: 0104/31-40, 0104/61, 0104/64-66, 0131, 0133/3-13, 0133/52, 0133/54, 0133/56, 0133/58, 0133/60, 0133/62, 0133/64, 0133/66, 0133/68, 0133/70, 0133/72, 168, 1160/1-3, 1161-1180, 1523, 1113, 1114, 1117, 1118, 1121-1124, 1126, 1129-1131, 1134, 1135, 1136/2, 1139-42, 1146, 1147, 1148/1-2, 1151-1156, 

4)       Az Antal-hegy keleti lejtőjén 1943-ban kőalapokból összeállított római sír került elő. Ugyanitt a felszínen egy nagyobb kiterjedésű római kori településre utalnak a felszínen gyűjthető kerámiatöredékek.

HRSZ: 074/1-2, 0109/6-11, 0109/15, 0109/17, 0109/20-29

5)       A Királyné szoknyája domb déli lejtőjének alján szórványosan Árpád-kori cserepek gyűjthetők, amelyek egy kisebb, írott források által nem említett, Árpád-kori ideiglenes szálláshelyre utalhatnak.

HRSZ: 0153/7, 0153/9-13, 0153/17-18, 0155/1-10, 635-639, 641, 642/3, 887/1-2

6)       A Várhegy déli oldalában a 19. század végi szőlőtelepítések során késővaskori kelta, és avar kori un. Keszthely kultúrás temetők sírjait semmisítették meg. A mélyebb sírok vélhetően még bolygatatlanok.

HRSZ: 08/4-5, 08/10-11, 010/6-7, 010/10, 010/14-18

7)       Az Antal-hegy déli lejtőjén 1948-ban két római kori sír került elő. Ezek feltehetően egy nagyobb kiterjedésű római kori temetőhöz tartoztak, amely a mai temető területét is elérte, hisz 1981-ben a Veszprémi Múzeum egy kőlapokkal körbevett sír leletmentését végezte el itt.

HRSZ: 0104/9, 0104/11-14, 0104/71-72

8)       A Királyné szoknyája tetején az Óvár, egy 41×15,5 m alapterületű kőépület falmaradványai találhatók. Az 1956-os kutatás nem szolgáltatott adatot az építés idejére és funkciójára vonatkozóan. Ezt a 2003-ra tervezett feltárástól várhatjuk.

HRSZ: 0151/19

9)       1914-ben a Rózsahegyen, az Eszterházy birtokon folyó szőlőtelepítés során egy római kori temető sírjait semmisítették meg. A mélyebb sírok még feltehetően bolygatatlanok. 

HRSZ: 0144/1, 548/1, 549/1, 550, 553/3, 554, 556, 557, 558/2-3, 559/1-2, 560/3-4, 563, 568/2, 665, 666, 667/1-3, 668-674

10)     A Patacs major felett, a Puttheany birtokon 1908-ban szőlőtelepítés során egy római kori szarkofág, és egy téglasír került elő, amelyek feltehetően egy több sírból álló temetőhöz taroztak.

HRSZ: 0102/5-8, 0102/19-22, 0103, 0104/8, 0104/13-22, 0104/24, 0104/26, 0104/28-29, 0104/32-40, 0104/42-52, 0104/54-55, 0104/60-62, 0104/64-70

11)     A mai községi római katolikus templom átépítése során semmisítették meg egy kisebb, félköríves szentélyzáródású, 13. századi templom maradványait. Ez a vár felépítését követően itt létrehozott új település, Újfalu egyháza lehetett, amelyet a 15. századtól említenek írott források, és a törökkorban néptelenedett el, amikor a vár őrzését vállaló lakói beköltöztek az Alsóvárba. A templom környékén a középkori település objektumai kerülhetnek elő földmunkák során.

HRSZ: 10, 11, 15, 16, 17/1-3, 18-21, 30-32, 33/1-2, 34/1-2, 35, 37-40, 44, 44/2, 45, 73, 48-57

